59 
mationen i Omegnen. Dyrelivet var oppe i Landet meget fattigt, 
men i nogle store Engstrækninger i det Indre af Bugten saaes 
usædvanlig mange Vadefugle. 
Søndag Middag den 30. kom Capitain Knudsen tilbage over 
Land. Det havde om Formiddagen blæst en stormende Kuling af 
NV., saa at Dampbarkassen havde været nødsaget til at søge 
Læ en Mils Vej fra Stationen. Capt. Knudsen var da ledsaget 
af en Mand gaaet over Land til Stationen. Om Eftermiddagen 
løjede det af, og Lieut. Vedel kom med Dampbarkassen og 
Sluppen. 
Han havde været oppe ved Øerne, men ikke fundet nogen 
Havn der, da Fjældene gik bratte ned i Vandet, saa at der 
ikke var under 25 Fv. Vand en Baadslængde fra Land. Nord 
for Øerne gik en meget stor Isfjord, Nordvest fjord, i NV.- 
lig Retning ind i Landet. Paa Nordsiden af denne Fjords Mun¬ 
ding var der bag en fremspringende Halvø, Syd Cap, en Havn; 
men denne var aaben mod NV., altsaa mod Bunden af Fjorden, 
og Isfjældene bleve derfor med Vind ud af Fjorden drevne ind 
i Havnen og fyldte denne, saa at Skibet ikke kunde ligge der. 
Lieut. Vedel havde været 6 Mil oppe i Fjorden, som imid¬ 
lertid gik endnu- længere ind og der bøjede af i nordlig Ret¬ 
ning. Fjorden var fuld af Isfjælde, som laa tættere, jo længere 
man kom indefter. 
Der var saaledes ikke fundet nogen Havn, hvori Skibet 
kunde ligge sikkert, medens Undersøgelserne bleve fortsatte. 
Det bestemtes derfor at gjøre endnu en Tour til Nord¬ 
vestfjord, for at faae denne nærmere undersøgt af Naturfor¬ 
skerne, samt for om muligt at komme ind til Bunden. Vi 
maatte imidlertid vente et Par Dage, indtil Dampbarkassens 
Kjedel var renset, og til forskjellige Arbejder ved Husene vare 
fuldendte. 
Den 3. September gik vi igjen fra Skibet ; straks efter at 
vi vare komne ud af Havnen, begyndte det at blæse temmelig 
stivt ud af Fjorden, saa at der snart stod en Del Sø. Udfor 
